Qezaya Krasnokutî ya herêma Saratovî ya Rûsya de kurdîstanijan provakasyonê PDKyî yê vera Herêmanê Pawitişî yê Medya şermezar kerdî û venga PDKyî da ke dişmenê kurdan rê hemkarîye nêkero.
Nameyê kurdan ser o Serekê Otonomîya Kurdan a Kranokutî Ramazan Budakovî û endamanê Meclîsî Alîev Evdo û Abdîev Îbrahîmî qisey kerd. Qiseykerdişan de ame vatene ke şerê zereyî verî zaf zerar dayo kurdan û ganî verê provakasyonanê PDKyî bêro girewtene.
Ame parekerdene ke ganî pêro hêzê sîyasî yê Başûrî vera hemkarîya PDK û dewleta tirke tewirê xo bimojnê. Qiseykerdişan de dîya zanayene ke nêzdîbîyayîşê PDKyî xizmetê kurdan nê dişmenê kurdan keno.
